
ACTA PI PP. XI 


NUNCIUM RADIOPHONICUM 


A BEATISSIMO PATRE, DIE XIV OCTOBRIS MDCCCCXXXIV, AD URBEM 
BONAERENSEM DATUM POST SOLEMNIA PONTIFICALIA IBIDEM, 
AD EXITUM CONGRESSUS UNIVERSALIS XXXII EUCHARISTICI, A 
CARDINALI LEGATO PERACTA. 


Christus Rex Eucharisticus vincit. 

Christus Rex Eucharisticus regnat. 

Christus Rex Eucharisticus imperat. 

Haec laetabundi et gaudentes Nobiscum animo reputantes, 
pios labores vestros, dilectissimi in Christo filii, quotidie et qua- 
vis paene hora, marconiana ope quasi praesentes, prosecuti sumus. 

Nune vero glorioso conventu vestro expleto, iuvat exsul- 
tanter adiungere: 

Christus Rex Eucharisticus triumphat. 

Atque utinam mitissimi et amantissimi Regis nostri una 
cum victoria et regno et imperio — EHidem necessario perti- 
nentibus — pacificus etiam triumphus ab nobilissimis Argen- 
tinis oris ad omnes usque terrae partes, imo etiam ad omnes 
intelligentias omnesque voluntates tandem aliquando pertingat. 

Ita enim egens et ob fraterni quoque regiique sanguinis 
effusionem afflictus mundus ibi veram, firmam atque a tot malis 
liberam pacem inveniet, ubi unice viget et datur, pacem in- 
quimus Christi in Regno Christi. 


Acta, vol. I, n. 14. — 3-11-634. 

Haec ominantes a Deoque suppliciter precantes, paternam 
manum super vos omnes et singulos in persona Christi exten- 
dimus et Benedictionem Apostolicam peramanter impertimus, 
dicentes: Per intercessionem Beatae Mariae semper Virginis 
de Lujan singularis patronae Reipublicae Argentinae, Beati 
Michaélis Archangeli, Beati Ioannis Baptistae, Beatorum Apo- 
stolorum Petri et Pauli, Beatorum Martyrum Rochi Gonzalez, 
Alfonsi Rodriguez et Ioannis de Castillo, sed et omnium 
Sanctorum, Benedictio Dei Omnipotentis Patris $4 et Filii $8 et 
Spiritus 48 Sancti descendat super vos et maneat semper. 


CONSTITUTIO APOSTOLICA 


RECINETENSIS er LAURETANA 
EXEMPTIONIS, SUPPRESSIONIS ET INCORPORATIONIS 


PIUS EPISCOPUS 
SERVUS SERVORUM DEI 
AD PERPETUAM REI_ MEMORIAM 


Lauretanae Basilicae aedificia atque opera adnexa, vi articuli vicesimi 
septimi solemnis Conventionis inter Sanctam Sedem et Regnum Italicum, 
sub pleno ac directo Apostolicae Sedis dominio constituta sunt. Cum autem 
praedicti articuli dispositiones mox ad exsecutionem demandatae fuerint, 
Nos, ut omnia in memorata Basilica ordinentur prout decet Pontificium 
Sanctuarium, quod ab Ordinarii dioecesani iurisdictione exemptum libe- 
rumque omnino esse convenit, eiusdem regimen atque curam peculiari 
Pontificio Administratori demandanda statuimus et decrevimus. 

Quapropter, suppleto, quatenus opus sit, consensu interesse haben- 
tium vel habere praesumentium, Apostolicae potestatis plenitudine, epi- 
scopalem cathedram in Basilica Lauretana exsistentem supprimimus, 
ataue eamdem Basilicam aedesque continentes, ab Ordinarii Recinetensis 
et Lauretani iurisdictione in omnibus exemptas, Nostrae Ipsius iurisdi- 
ctioni directo subiicimus atque ad eam nomine quidem Nostro exercen- 
dam venerabilem fratrem Franciscum Borgongini Duca, Archiepiscopum 
titularem Heracleensem et in Italia Nuntium Apostolicum, deputamus, 
cui proinde omnes in spiritualibus ac in temporalibus facultates concedimus.. 

Suppressa autem cathedra Lauretana, et ipsam Lauretanam dioece- 
sim, quae hucusque cathedrali Ecclesiae Recinetensi aeque principaliter 

unita exstitit, eidem dioecesi pleno iure in perpetuum incorporamus, eius 
titulo tantum servato; propterea Episcopus Recinetensis pro tempore exsi- 
stens Episcopi Recinetensis-Lauretani titulo fruetur. 

Quum vero per incorporationem, ut supra decretam, ipso iure ac facto 
excidat sacri Pallii privilegium, a fel. rec. Benedicto decimoquinto, Prae- 
decessore Nostro, Ecclesiae Lauretanae gratiose concessum, Nos, in bene- 
volentiae testimonium erga venerabilem fratrem Aloisium Cossio, hodier- 
num Recinetensem-Lauretanum Episcopum, benigne indulgemus ut ipse, 
absque nova postulatione, sacro Pallio uti pergat, ad personam et intra 
fines tantum dioecesis Recinetensis-Lauretanae. 

Statuimus denique ut statim cesset Delegatio pro cura Domus et Basi- 
licae Lauretanae per Apostolicas sub plumbo Litteras Commissum humi- 
litali Nostrae, die vicesima Decembris anno millesimo nongentesimo vice- 
simo tertio datas, eidem venerabili fratri Aloisio Cossio Episcopo concredita. 

Ad quae omnia uti supra disposita atque decreta exsecutioni mandanda, 
quem supra diximus venerabilem fratrem Franciscum Borgongini Duca, in 
Italico Regno Nuntium Nostrum, deputamus; cui idcirco necessarias et op- 
portunas tribuimus facultates, tum omnes dirimendi controversias in exse- 
cutionis actu orituras, tum etiam subdelegandi ad effectum de quo agitur 
quemlibet virum in ecclesiastica dignitate vel officio constitutum; eique onus 
imponimus ad Sacram Congregationem Consistorialem peractae exsecutio- 
nis actorum fidem authentica forma exaratam quantocius transmittendi. 

Volumus praeterea ut harum Litterarum transumptis etiam impressis, 
manu tamen alicuius notarii publici subscriptis ac sigillo alicuius viri in 
ecclesiastica dignitate vel officio constituti munitis, eadem prorsus tribua- 
tur fides, quae hisce Litteris tribueretur, si ipsaemet exhibitae vel ostensae 
forent. Quae denique per hanc paginam Nostram statuimus, decrevimus, 
ediximus ac mandavimus, ea rata omnia firmaque permanere auctoritate 
Nostra volumus, iubemus; quibuslibet etiam speciali mentione dignis 
minime obstantibus. 

Datum ex Arce Gandulphi, anno Domini millesimo nongentesimo tri- 
gesimo quarto, die quintadecima mensis Septembris, Pontificatus Nostri 
anno tertiodecimo. 


Fr. THOMAS P. 0. P. Card. BOGGIANI Fr. RAPHAEL C. Card. ROSSI 
Cancellarius S. R. E. S. C. Consistorialis a Secretis. 
Dominicus Jorio, Protonotarius Apostolicus. 


Hector Castelli, Protonotarius Apostolicus. 
Loco Plumbi 


Reg. in Canc. Ap., vol. LI, n. 19. - D. Francini. 


. 


580 Acta Apostolicae Sedis - Commentarium Officiale 


LITTERAE APOSTOLICAE 
I 


DISTRACTO TERRITORIO E VICARIATU APOSTOLICO DFE SIANFU ERIGITUR 
PRAEFECTURA APOSTOLICA DE FONGSIANGFU IN SINIS. 


PIUS PP. XI 


Ad futuram rei memoriam. — Ex Apostolico munere, quo fungimur, 
ea omnia singulari studio providere satagimus, quae ad bonum animarum 
magis utilia et ad Christi regnum in terris dilatandum magis opportuna 
videantur. Nunc vero, cum vicariatus de Siangfu in Sinis, curis demanda- 
tum Ordinis Fratrum Minorum, ob nimiam amplitudinem aegre possit 
cum optatis fructibus spiritualibus ab uno Ordinario administrari, cumque 
in eodem territorio plures Fratres Minores indigenae commorentur, utile 
atque opportunum visum est ex eodem vicariatu partem distrahere et 
ex ea novam Missionem efformare. Quare, conlatis consiliis cum venera- 
bilibus fratribus Nostris Sanctae Romanae Ecclesiae Cardinalibus, qui 
negotiis Propagandae Fidei praepositi sunt, praehabito voto venerabilis 
fratris Celsi Costantini, Archiepiscopi titularis Theodosiopolitani, Aposto- 
lici Delegati in Sinis, omnibusque mature perpensis, necnon erga Ordinem 
Fratrum Minorum de vocatione plurium Sinensium ad _ sacerdotium hisce 
postremis annis optime meritum, propensam voluntatem Nostram osten- 
dere volentes, haec quae ‘sequuntur decernenda existimavimus. Nimirum 
motu proprio, certa scientia ac matura deliberatione Nostris, deque apo- 
stolicae Nostrae potestatis plenitudine, praesentium Litterarum tenore, 
ex vicariatu apostolico de Siangfu in Sinis territorium sex sequentium 
sub-praefecturarum civilium, nempe de Fong-siang, Lungchow, Kiengyang, 
Linyu, Paoki et Kishan seiungimus seu separamus, et ex territorio sic 
separato praefecturam apostolicam erigimus, cui nomen de Fongsiangfu 
facimus, et quam curis Fratrum Minorum Sinensium concredimus. 

Haec mandamus, edicimus, decernentes praesentes Litteras firmas, 
validas atque efficaces semper exstare ac permanere; suosque plenos atque 
integros effectus sortiri et obtinere; illisque ad quos spectant, sive spectare 
poterunt, nune et in posterum plenissime suffragari, sicque rite iudican- 
dum esse ac definiendum, irritumque ex nunc et inane fieri si quidquam 
secus super his a quovis, auctoritate qualibet, scienter sive ignoranter 
attentari contigerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xv 
mensis Novembris, anno Mpccccxxxu, Pontificatus Nostri undecimo. 


E. Card. PACELLI, a Secretis Status. 

II 


TEMPLUM 8S. CRUCIS, FLORENTIAE, 0. FF. MM. CONVENTUALIUM, BASILICAE 
MINORIS AUGETUR HONORIBUS. 


PIUS PP. XI 


Ad perpetuam rei memoriam. — Florentinorum in urbe exstat magni 
momenti templum titulo Sanctae Crucis, quod historiae atque artis insigni- 
bus fulget monumentis, quae omnes uno ore iure meritoque celebrant ac 
laudant. Templum idem, loco ecclesiolae piis religiosisque Fratribus Sancti 
Francisci Assisiensis concreditae, iam primis ipsis Ordinis Minorum tem- 
poribus saeculo tertio decimo fere exeunte fundatum est atque exstructum, 
ac per longam annorum seriem continentibus laboribus operibusque affa- 
bre factis excultum adornatumque ad alteram usque saeculi decimi noni 
medietatem, cum illis sane non longe a Nobis positis annis marmorea et 
mirabili fronte tandem sacra aedes expleta fuerit. Anno MCCCCXLII a cele- 
berrimo Cardinali Nicaeno templum, adstante quoque Decessore Nostro 
Eugenio Pp. IV, est sollemniter consecratum; sacraeque pompae omnes 
omnium ordinum cives ovanter ac pie interfuere, tum optimates dominatus 
magistratusque, tum populares. Nil mirum itaque si in interiore ipsius 
templi parte, praeter sacella, picturas, statuas, supellectilia, quae fere omnia 
artificum magni nominis manu sunt delineata et exsecuta, innumerabilia 
sepulera, inscriptiones aliaque huius generis monumenta exstent per- 
pulera, quae ad nobiliores familias civitatis hominesque grandiores spe- 
etant; omnes enim non modo e florentina urbe, sed e tota etiam Tuscia 
magno affectu cultuque eum ipsum sacrum locum eiusdemque Fratres 
Franciscales iam prosequebantur. Memoranda quidem sunt facta Fran- 
ciscalia eventusque Ordinis eodem in templo adiectoque in conventu. 
Fertur enim tum Sanctum Patriarcham Assisiensem ibi, tum Sanctum 
Antonium Patavinum aliquod tempus consedisse. Ibidem praeterea 
Sanctus Ludovicus Episcopus Tolosanus hospitio receptus est; Sanctus 
Bernardinus Senensis ac Beatus Bernardinus Feltrensis aestuosi praedi- 
eatores ambo ferventesque verbum divinum fructuose fecerunt, adeo ut 
christifideles florentini pietate ac devotione haud communibus templum 
patrium Sanctae Crucis iugiter lustrarent, ad nostra usque tempora, fru- 
giferis confraternitatibus ibidem constitutis adscripti, sollemnibus functio- 
nibus divinis adsistentes, Beatorum corpora venerantes sacrasque Relli- 
quias eadem in ecclesia adservatas; quas inter plane memoratu dignae 
insignis Sanctae Crucis relliquia atque e corona divini Salvatoris sacra 
Spina, quam, uti fertur, sanctus ipse Francorum Rex Ludovicus donavit. 

Qua propter cum Administer provincialis Ordinis Fratrum Minorum Con- 
ventualium in regulari provincia Tusciae a Nobis suppliciter demisseque 
efflagitaverit ut decimi noni a Redemptione recurrentis saeculi occasione 
praedictum templum Sanctae Crucis florentinum, cuius est etiam rector, 
ad titulum et dignitatem Basilicae minoris evehere dignemur, ut christi- 
fideles magis magisque ad Crucis amorem inflammentur atque eiusdem 
Redemptionis fructus diu participes fiant, Nos votis huiusmodi, suffragio 
quoque auctis amplissimo tum dilecti filii Nostri Sanctae Romanae Eccle- 
siae Cardinalis Florentinorum Archiepiscopi, tum Procuratoris generalis 
Ordinis Fratrum Minorum Conventualium annuendum ultro libenterque 
censuimus. Audita propterea Sacra Rituum Congregatione, apostolica 
Nostra auctoritate, ex certa scientia ac matura deliberatione Nostris, 
praesentium Litterarum tenore perpetuumque in modum, templum San- 
ctae Crucis situm in civitate atque archidioecesi Florentina, titulo ac 
dignitate Basilicae minoris decoramus, illique omnia et singula iura et 
privilegia conferimus, quae Basilicis minoribus, iuxta Apostolicas conces- 
siones, de iure competunt. 

Haeec ad decus ornamentumque praelaudati templi, ut propensum ani- 
mum Nostrum significemus erga studiosos ipsius curatores ex Ordine 
Fratrum Minorum Conventualium, pariterque ad solatium christifidelium 
Florentinorum, qui devotionem suam erga Sanctam Crucem peculiaribus 
hue usque probarunt documentis, statuimus, edicimus, decernentes prae- 
sentes Literas firmas, validas atque efficaces semper exstare ac permanere; 
suosque plenos atque integros effectus sortiri et obtinere; temploque eidem 
Florentino ad quod pertinent, nune et in posterum plenissime suffragari, 
sicque rite iudicandum esse ac definiendum; irritumque ex nunc et inane 
fieri si quidquam secus super his, a quovis, auctoritate qualibet, scienter 
sive ignoranter attentari contigerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xx 
mensis Decembris anno MDCCCCXXxII, Pontificatus Nostri duodecimo. 


E. Card. PACELLI, a Secretis Status. 


Ti 


BEATUS CAROLUS LWANGA MARTYR, IUVENTUTIS AFRICANAE ACTIONIS CA- 
THOLICAE PATRONUS DECLARATUR. 


PIUS PP. XI 


Ad perpetuam rei memoriam. — Vicariatuum ac Missionum Ordinarii 
in finibus tum Apostolicae Delegationis Africae tum Delegationis Apo- 
stolicae Congi Belgici exsistentium nec non Ordinarii Missionum de 

Ruanda, de Urundi, de Bamako, de Brazzaville, de Douala, de Litore 
Eburneo, de Diego Suarez, de Guinea Gallica, de Bobo Dioulasso, de 
Ouagadougou in Sudan Gallico, de Loango enixas Nobis adhibuerunt 
preces, suffragiis amplissimis Delegationum earundem suffultas, ut Patro- 
num iuventutis africanae quae in Actionem Catholicam peragendam intra 
ipsorum locorum fines incumbit, Beatum Carolum Lwanga Martyrem 
declarare dignemur. Non ignoramus quidem christifideles e regionibus 
eisdem iam Beatum Carolum Lwanga et Socios eius, qui Martyres de 
Uganda vulgo nuncupati, priscis Africae christianae heroibus, saeculo 
praeterito, aemulati sunt, tanquam Patronos pie ac religiose colere. Qua 
re Nos ad magis magisque in dies populi earundem regionum venerationem 
ac pietatem erga Beatos Ugandenses Martyres, itemque res ipsas missio- 
narias ibidem fovendas, cum memoratis precibus concedendum censeamus, 
audito dilecto filio Sanctae Romanae Ecclesiae Cardinali Sacrae Rituum 
Congregationis Praefecto, omnibusque rei momentis attente perpensis, 
motu proprio atque ex certa scientia ac matura deliberatione Nostris, 
deque apostolicae Nostrae potestatis plenitudine, praesentium Litterarum 
tenore perpetuumque in modum Beatum Carolum Lwanga iuventutis 
africanae Actionis Catholicae in locis, quos supra memoravimus, peculia- 
rem apud Deum Patronum declaramus et constituimus. Decernimus 
praeterea, eadem auctoritate Nostra, praesentium Litterarum vi itemque 
in perpetuum, ut festum eiusdem Beati Caroli Lwanga una cum festo 
Beatorum Martyrum Ugandensium quotannis recolatur in regionibus 
praedictis sub ritu duplici secundae classis, servatis tamen Rubricis aliis- 
que de iure servandis. Contrariis non obstantibus quibuslibet. 

Decernentes praesentes Litteras firmas, validas atque efficaces iugiter 
exstare ac permanere, suosque plenos atque integros effectus sortiri et 
obtinere; illisque ad quod spectant plenissime suffragari; sicque rite iudi- 
candum esse ac definiendum, irritumque ex nunc et inane fieri, si quidquam 
secus super his, a quovis, auctoritate qualibet, scienter sive ignoranter 
contigerit attentari. 

Datum Romae apud Sanctum Petrum, sub anulo Piscatoris, die xxi 
mensis Iunii anno MDCCCCXXXIV, Pontificatus Nostri decimo tertio. 


E. Card. PAcELU, a Secretis Status. 

EPISTOLAE 
I 


AD EMUM P. D. CAMILLUM TIT. S. MARIAE SCALARIS S. R. E. PRIMUM DIACO- 
NUM CARDINALEM LAURENTI, SACRI CONSILII DE RITIBUS TUENDIS PRAE* 
FECTUM, DENA LUSTRA SACERDOTIL EXPLETURUM. 


PIUS PP. XI 


Dilecte fili Noster, salutem et apostolicam benedictionem. — Maxima 
Dei beneficia suavi memoria repetere et caelesti Largitori ampliores iden- 
tidem ac sollemniores gratias cum familiaribus et amicis referre, piissimum 
exstat filialis caritatis officium simulque, inter cotidianos labores, iucunda 
animi requies atque oblectamentum. Hoc profecto tibi auspicato contin- 
get, quum proxime, in octava Ss. Corporis Christi, Calicem salutaris 
sumpturus, pergrata illa verba leniter concipies, quae primum, quinqua- 
ginta abhine annos, in Sacro perlitando dixisti: Quid retribuam Domino 
pro omnibus quae retribuit mihi? Et sane divinum sacri Ordinis donum 
prima fuit causa et felix origo caelestium gratiarum, quibus, tam diuturno 
temporis intervallo, laetos salutis fructus, docili tua voluntate, protulisti. 
Cuncta enim tua, immo totum temet ipsum in sacro obeundo munere 
impendisti; praeclarum enim ingenium, mitem suavissimamque animi 
naturam, ingenuarum litterarum studia sacrarumque rerum scientiam ac 
doctrinam, omnes denique vires facultatesque tuas ad animas Deo compa- 
randas easque perficiendas sedulo contulisti. 

In Sacris praesertim peragendis, in verbo divino declarando, in sacra- 
mento paenitentiae administrando, singularis pietas tua cum caritatis 
ardore semper enituit. Campus autem, in quo tuum animarum studium 
latissime potuit versari, exstitit potissimum Sacra Congregatio de Propa- 
ganda Fide, apud quam, per diuturnum aetatis spatium, muneribus, sive 
minoribus sive maioribus, summa cura et industria perfunctus es. Illud 
enim semper contendisti, ut sacrae Missiones ubique acciperent incre- 
mentum, et, novis ad Ecclesiam adscriptis gentibus, regnum Christi feli- 
citer amplificaretur. Interea res philosophicas docendo in Collegio Urbano 
de Propaganda Fide, doctrinam ac rationem divi Aquinatis ad mentem 
Romanorum Pontificum es fideliter prosequutus, eidemque nobilissimae 
scientiae operam navasti in sancti ipsius Thomae Academia, cui quidem 
in praesens, cum clarissimis Collegis tuis, diligenter praesides. Postquam 
vero ad amplissimum Patrum Purpuratorum! Ordinem per Decessorem 
Nostrum f.r. Benedictum XV Nobiscum es cooptatus, curas laboresque 

tuos in bonum animarum et Apostolicae huius Sedis utilitatem haud sane 
conferre desiisti. Immo, honore et dignitate perauctus, maiore etiam. ala- 
critate, commissa tibi in Romana ipsa Curia gravissima munera obiisti, 
praesertim quum Sacro Consilio de Religiosorum negotiis ac deinde Sacro 
isti de Ritibus tuendis Consilio te praeficere voluimus. Nunc igitur novam 
hance opportunitatem nacti, tibi, dilecte fili Noster, novum paternae Nostrae 
benevolentiae testimonium exhibere exoptamus. Quare Ipsi amicorum tibi 
gratulantium choro praeeuntes, proximam faustitatem tuam libenti lae- 
toque animo participamus, et, fausta felicissima quaeque adprecantes 
Deum instanti precatione efflagitamus, ut te seros plane in annos, meri- 
torum similiter plenos, benigne sospitare velit. Quorum quidem caelestium 
donorum munerum conciliatrix ac praecipuae dilectionis Nostrae testis, 
apostolica esto benedictio, quam tibi, dilecte fili Noster, tuisque familia- 
ribus ac laborum sociis peramanter in Domino impertimus. 

Datum Romae apud Sanctum Petrum, die Iv mensis Iunii, anno 
MDCCCCXXXIV, Pontificatus Nostri tertio decimo. 


PIUS PP. XI 


Il 


AD EMUM P. D. ALAFRIDUM ILDEFONSUM §. R. E. PRESB. CARDINALEM 
SCHUSTER, ARCHIEPISCOPUM MEDIOLANENSEM, DE IX CONCILIO PROVIN- 
CIALI HABENDO. 


PIUS PP. XI 


Dilecte fili Noster, salutem et apostolicam benedictionem. — Perhu- 
mano litteraruam tuarum officio certiores facti sumus Longobardae pro- 
vinciae praesules Mediolanum ad Concilium celebrandum una simul con- 
venturos, ut coniunctis consiliis dioecesium suarum bono prospiciant. 
Pastoralis studii, cuius haud dubia adhue Nobis eluxerunt specimina, 
novissimnum hoe documentum exstat, iucundum quidem Nobis et gratum, 
cum haud defutura foveamur fiducia ad religionis tutamen multa inde 
emolumenta isti profectura terrae, in quam, cum tot Nobis caritatis pignora 
servet, peculiaris amoris pondere ferimur. Augent vero secundi frugife- 
rique exitus spem in consilio prudentia, in opere sollertia, in ausu forti- 
tudo, in vigilantia navitas, praeclarae Longobardorum Antistitum virtu- 
tes. Cum gaudio autem comperimus vos nutu praesidioque legum, dilecte 
fili Noster et venerabiles fratres, nisuros esse, ut divinae Revelationis 
candelabrum sempiternarum veritatum purum plenumque late circum- 
fundat splendorem, ut nemo eorum, qui vestrae potestati parent, caelestis 

doctrinae nescius, nemo indigus sit; in id quoque operam daturos, ut ser- 
pentium errorum fallacia et pravitas, praesertim infaustum protestantismi 
propagandi studium, apostolicae virtutis robore penitus retundatur. Sa- 
crorum rituum maiestas cura vestra dignior Deo cotidie splendescet atque 
fidelibus solidum alimonium suppeditabit, ut cum perfecto obsequio fidei 
eisdem ea iungatur caritas, quae in immensum distensa nulloque termino 
cohibita sit totius christiani orbis necessitatum sollicita. Debito honestamus 
praeconio sollicitudinem, quam conlaturi estis ut clerus sancte sancta 
munera complens se animatam virtutis regulam praestet idque unum 
quaerat, ut divina laus in hominum animis servandis inclarescat. Placeat 
vobis, dilecte fili Noster et venerabiles fratres, ut considerandum vobis 
ponderandumque aliud proferamus, quod publicae utilitatis laeta auspicia, 
validiora in dies incrementa progignit: de Actione Catholica loquimur. 
Quodsi «laicismus », teterrima nostri saeculi lues, tot errorum caligine, 
tot malorum caterva terrarum orbem conspargit, deteriora fortasse pari- 
turus, contraria malo opposita medela, rei christianae restaurandae sum- 
mopere prosunt laicorum hominum auxiliares copiae, quae ad rei catho- 
licae emolumentum, ubique gentium, Dei adspirante Flamine, conscri- 
buntur. Actio enim Catholica, quae definitur laicorum hominum in apo- 
stolatum hierarchicum collaboratio, ut ipsa eius natura deposcit, sacrae 
hierarchiae, cui subest, auxiliatur et ad eiusdem structuram seu organiza- 
tionem aptatur et fingitur. Quam ob rem, quamvis ipsa et paroecialis 
et dioecesana sit, tamen sicut paroeciarum ita et dioecesium finibus cir- 
cumscribi haud recte censeretur. Licet enim ubique terrarum tum natura 
tum finibus una et eadem sit, ita constituta est, ut pro uniuscuiusque regio- 
nis, uniuscuiusque populi necessitatibus, coniunctis voluntatibus et studiis 
religionis bono provideat. Quod ut vigentius assequatur et propriis legibus 
regitur et propriis Centris innititur, Episcopis et imprimis Romano Ponti- 
fici subiecta. Sicut enim christianae vitae gubernator et rector Summus 
est Pontifex, qui per apta organa eam provehit et confovet, ita et Actionis 
Catholicae, quae in totius christianae vitae formas actuosam efficientiam 
et vim explicat. Ipse supremus est moderator per homines, qui apud Eum 
et apud Episcopos fiducia valentes ac debito mandato instructi operam 
industriamque suam in catholicae rei incrementum praebent. Vestra 
igitur in Ecclesiam caritas haud nescia pollentius in partium refluere 
bonum quod coniunctis studiis universitati confertur, vos impellat, ut 
non solum pacifera Christi Regis acies bene apteque a vobis instruatur, 
verum etiam firmioris disciplinae nexibus tum vobiscum tum cum iis, qui 
mandatum Nostrum exsequentes ei eminus praesunt, solidetur. Industriis 
vestris secundo numine benignissimus Deus intersit opemque ferant beatis- 

simi Ambrosius et Carolus, Mediolanensis Ecclesiae lucidissima sidera, 
ut quae caelesti inlustrati lumine pro causa optima statueritis, caelesti 
dein virtute vegetati perficiatis. Apostolica autem benedictio, quam tibi, 
dilecte fili Noster ac ceteris tecum conventuris Episcopis impendimus, 
paternae benevolentiae testis et nuntia, exoptata Dei praesidia vobis 
validiora conciliet. 

Datum ex Arce Gandulphi apud Romam, die xxvm mensis Augusti 
anno MDCCCCXXXxIV, Pontificatus Nostri decimo tertio. 


PIUS PP. XI 


AD EMUM P. D. EUGENIUM TITULO SS. IOANNIS ET PAULI S. R. E. PRE- 
SBYTERUM CARDINALEM PACELLI A PUBLICIS NEGOTIIS, QUEM LEGATUM 
MITTIT AD CONGRESSUM EX OMNI GENTE EUCHARISTICUM XXXII BONAE- 
RENSEM. 


PIUS PP. XI 


Dilecte fili Noster, salutem et apostolicam benedictionem. — Argen- 
tinam Rempublicam in triumpho divinae Eucharistiae apparando nulli 
profecto nationi velle esse secundam periucunde intelleximus. Neque enim 
iam exstat in orbe terrarum vel remotissima gens, quae fervidam Argentini 
populi vocem non audierit, suaviter allicientem ad primum Eucharisticum 
in America latina ex omnibus nationibus Conventum magnificentissime 
celebrandum. Tum sollertes sacrorum Antistites opportunis monitis 
piisque religionis operibus, tum egregii civiles magistratus aptis consiliis 
ornatisque concionibus Christi fidelium animos ad sacra sollemnia insigne 
decore peragenda inflammare non destitere. Imprimisque vero Bonaérenses 
cives, Archiepiscopo quidem Civitatisque moderatoribus praeeuntibus, 
summa cura et sollertia efficere indesinenter student, ut ipsi, studiis omnium 
viribusque conlatis, avitas religionis laudes traditamque erga augustum 
Sacramentum a patribus venerationem et cultum dignissime aemulentur. 
Etenim Bonaérensis urbs, non modo amplitudine, frequentia civium et 
aedium viarumque venustate, disciplinis et artibus maritimoque commercio 
viget floretque, verum etiam christianae fidei virtute et sacrae Euchari- 
stiae pietate honorifice enitet. Pro certo igitur habemus gloriosae illius 
civitatis filios, maiorum suorum fastos per sollemnia proxima renovantes, 
cuncto orbi catholico memorandum fidei et religionis exemplum fauste 
esse daturos. Quamobrem, ut publicos honores augusto Sacramento tri- 
buendos Nostra participatione augeamus, laetitiamque carissimorum fide- 

lium per Nosmetipsos quodammodo praesentes cumulemus, te, dilecte 
fili Noster, qui Nobismetipsis in regimine Ecclesiae universae assiduam 
studiosissimamque ad latus Nostrum operam navas, Legatum Nostrum, 
uti iam antea nuntiavimus, per hasce litteras eligimus et constituimus, 
ut, pro tua amplissima purpurati Patris dignitate praeclaroque munere 
quod sustines, simulque pro singulari tua erga mirabile Sacramentum vene- 
ratione ac pietate, Nostram geras personam et Conventui ex omnibus 
nationibus Eucharistico, in capite Argentinorum urbe proxime celebrando, 
Nostro nomine Nostraque auctoritate praesideas. Scimus autem maximi 
momenti atque utilitatis argumenta esse in publicis sessionibus pertra- 
ctanda, quorum caput est dulcissimi Redemptoris nostri imperium, fide- 
liter agnoscendum et in hominibus, tum singulis tum consociatis, firmiter 
stabiliendum. Quid vero aptius ad fructus anni Sacri novissime celebrati 
servandos atque multiplicandos, quam fideles Christi excitare ad suave 
eius iugum amplectendum atque ferendum? Nonne in tanto cupiditatum 
certamine, tantoque rerum humanarum discrimine, luce clarius apparet, 
nullam rei publicae universae salutem exquiri posse, nisi ex Dei Filio, qui, 
humani generis Redemptor est totiusque terrarum orbis Rector ac Prin- 
ceps? Minime igitur dubitamus, quin futurum sit, ut ex huiusmodi sollemni 
celebratione, quam participabunt plures purpurati Patres et Episcopi et 
ecclesiastici viri, nec non selecta fidelium agmina undique in Argentinam 
Rempublicam proficiscentia, non modo universalitas et unitas Ecclesiae, 
in tanta linguarum et stirpium varietate, palam luculenterque exhibeatur, 
sed firmissimum quoque Christi imperium, cui totum mortalium genus 
necessario subest, splendida luce appareat. Fidenter ergo, dilecte fili 
Noster, primus Legatus a latere Pontificis in Americam meridionalem 
missus, faustum hoe iter aggredere, praenobili munere perfuncturus. 
Omnes autem, qui in Bonaérensem urbem confluxerint, Nostris verbis 
hortare, ut Christum Regem, sub velis eucharisticis abditum, adorantes, 
veramque vitam per caelestem dapem participantes, divini regni legibus 
integre libenterque obtemperare velint. Si enim Christus Dominus in sin- 
gulorum animis, in domestico civilique convictu regnabit, tune profecto 
apud gentes exstabit iustitia et abundantia pacis. Quae paterno animo 
ominati tibi, dilecte fili Noster, iisque omnibus, qui in urbem Bonaéren- 
sem conventuri sunt, apostolicam benedictionem effusa in Domino cari- 
tate impertimus. 

Datum ex Arce Gandulphi apud Romam, die xv1 mensis Septembris 
anno MDCCCCXXXIV, Pontificatus Nostri tertio decimo. 


PIUS PP. XI 


Sacra Congregatio Consistorialis 589 


ACTA SS. CONGREGATIONUM 


SACRA CONGREGATIO CONSISTORIALIS 


I 
ALGERIENSIS 


DECRETUM 


DE CURA ANIMARUM IN CAPITULO METROPOLITANO 


Decano metropolitani Capituli Algeriensis per Apostolicas Litteras 
diei 25 Iulii 1866 et subsequens Consistoriale decretum diei 27 Aprilis 1870 
tributa fuit actualis cura animarum in paroecia metropolitanae Ecclesiae 
Algeriensi adnexa. Cum autem ex una parte ob multiplicia opera paroe- 
cialia et numerum fidelium in dies crescentem nonnisi iuniori et actuoso 
presbytero eadem cura committi possit, ex altera vero parte haud conve- 
niens videatur ut presbyter iunior ad animarum curam deputatus renun- 
cietur simul Decanus, et praeponatur aliis Canonicis aetate et meritis 
praeciaris; R. P. D. Augustinus Fernandus Leynaud, hodiernus Archiepi- 
scopus Algeriensis, audito Capitulo metropolitano, postulavit ut anima- 
rum cura a Decanatu seiungeretur atque digno ac probato sacerdoti e 
gremio Capituli seligendo uti Vicario committeretur. Quibus precibus 
Ssmus Dominus Noster Pius div. Prov. Pp. XI, accedente etiam favo- 
rabili voto Excmi Domini Aloisii Maglione, Archiepiscopi Caesariensis 
in Palaestina, et Apostolici Nuntii in Gallia, benigne annuens, praesenti 
Consistoriali decreto, perinde valituro ac si desuper Apostolicae sub plumbo 
Litterae expeditae forent, statuit, ut in paroecia metropolitanae Ecclesiae 
Algeriensi adnexa animarum cura a Decanatu separetur eademque, ad 
normam canonis 471 Codicis iuris canonici, committatur sacerdoti de 
gremio Capituli uti Vicario, cum omnibus parochorum iuribus et obliga- 
tionibus, eidem adsignatis congruis reditibus et emolumentis. 

Ad haec autem exsecutioni mandanda idem Ssmus Dominus deputare 
dignatus est R. P. D. Aloisium Maglione cum omnibus facultatibus neces- 
sariis et opportunis, iniuncto onere transmittendi ad hance Sacram Congre- 

gationem Consistorialem, intra sex menses a data praesentium compu- 
tandos, authenticum exemplar actus peractae exsecutionis. 

Datum Romae, ex Aedibus Sacrae Congregationis Consistorialis, die 
9 Decembris 1933. 


Fr. R. C. Card. Rossi, Secretarius. 
L. #88. 
V. Santoro, Adsessor. 


Il 
BELEMENSIS DE PARA rer GURUPENSIS 


COMMUTATIONIS FINIUM CIRCUMSCRIPTIONUM ECCLESIASTICARUM 


DECRETUM 


Franciscus M. Richard, Administrator Apostolicus praelaturae nullius 
Gurupensis ab Apostolica Sede postulavit ut paroeciae Braganga, 8. Mi- 
guel, S. Domingo et 8. Anna de Copim ab archidioecesi Belemensi de Para 
ad quam pertinent dismembrarentur et praelaturae nullius Gurupensi 
adiungerentur. 

Porro Ssmus Dominus Noster Pius div. Prov. .Pp. XI, petitionis 
opportunitatem recognoscens, auditis omnibus interesse habentibus, 
attento quoque voto R. P. D. Benedicti Aloisi Masella, Archiepiscopi 
titularis Caesariensis in Mauretania et Nuntii Apostolici in Brasiliana 
Republica, Apostolicae potestatis plenitudine, atque suppleto, quatenus 
opus sit, quorum intersit vel eorum qui sua interesse praesumant con- 
sensu, statuit, vi praesentis Consistorialis decreti, ut praefatae paroeciae 
Bragancga, S. Miguel, S. Domingo et S. Anna de Copim ab archidioecesi 
Belemensi de Para dismembrentur et praelaturae nullius Gurupensi 
perpetuo incorporentur. 

Idem Ssmus Dominus Noster statuit ut eadem praelatura nullius 
Gurupensis posthac nomen « Guamensis » assumat; item ut sedes eiusdem 
transferatur ab urbe Ourem ad urbem Braganga, et ecclesia paroecialis 
Nostrae Dominae Ssmi Rosarii dicata, ibi exstans, ad gradum praelatitiae 
ecclesiae extollatur; cui praelatitiae ecclesiae omnia iura et privilegia 
tribuit, quae ad normam iuris communis competunt, suppressis quibusvis 
iuribus et privilegiis, quibus gaudebat ecclesia praelatitia, sita in urbe 
Ourem. 

Ad haec omnia exsecutioni mandanda deputare dignatus est memo- 
ratum Exchum R. P. D. Benedictum Aloisi Masella eidem tribuens 

necessarias et opportunas facultates, etiam subdelegandi ad effectum de 
quo agitur, quemlibet virum in ecclesiastica dignitate constitutum, onere 
imposito ad hance Sacram Congregationem mittendi, intra sex menses a 
data praesentis Decreti computandos, authenticum exemplar actus pe- 
ractae exsecutionis. Contrariis quibuscumque minime obstantibus. 
Datum Romae, ex Aedibus S. C. Consistorialis, die 3 Februarii 1934. 


Fr. R. C. Card. Rosst, a Secretis. 
L. 8. 
V. Santoro, Adsessor. 


TERGESTINA-IUSTINOPOLITANA Et FLUMINENSIS 


DE FINIUM DIOECESIUM IMMUTATIONE 


Quum R. P. D. Antonius Santin, Episcopus Fluminensis, consentiente 
R. P. D. Aloisio Fogar, Episcopo Tergestino et Iustinopolitano, supplices 
preces Apostolicae Sedi obtulisset, ut pro utiliore fidelium regimine, 
municipia quae appellantur Matteria et Castelnuovo, dismembrarentur 
a dioecesi Tergestina-Iustinopolitana atque dioecesi Fluminensi attri- 
buerentur, Ssmus Dominus Noster Pius div. Prov. Pp. XI, rei opportu- 
nitate perpensa, precibus benigne annuens, praesenti Consistoriali de- 
creto statuit ut memorata municipia Matteria et Castelnuovo a dioecesi 
Tergestina-Iustinopolitana seiungantur atque dioecesi Fluminensi aggre- 
gentur, mutatis hac ratione utriusque dioecesis finibus. 

Ad haec autem exsecutioni mandanda Sanctitas Sua deputare dignata 
est eumdem R. P. D. Antonium Santin, Episcopum Fluminensem, eidem 
tribuens facultates necessarias et opportunas, etiam subdelegandi, ad 
effectum de quo agitur, quemlibet virum in ecclesiastica dignitate consti- 
tutum, facto onere remittendi, intra sex menses, ad Sacram Congrega- 
tionem Consistorialem, authenticum exemplar actus peractae exsecutionis. 
Contrariis quibusvis minime obstantibus. 

Datum Romae, ex Aedibus 8. C. Consistorialis, die 28 Aprilis 1934. 


Fr. R. C. Card. Rossi, a Secretis. 


L. &S. 


V. Santoro, Adsessor. 

gationem Consistorialem, intra sex menses a data praesentium compu- 
tandos, authenticum exemplar actus peractae exsecutionis. 

Datum Romae, ex Aedibus Sacrae Congregationis Consistorialis, die 
9 Decembris 1933. 


*#Fr. C. Card. Rossi, Secretarius. 
L. BS. 
V. Santoro, Adsessor. 


Il 
BELEMENSIS DE PARA rer GURUPENSIS 


COMMUTATIONIS FINIUM CIRCUMSCRIPTIONUM ECCLESIASTICARUM 


DECRETUM 


Franciscus M. Richard, Administrator Apostolicus praelaturae nullius 
Gurupensis ab Apostolica Sede postulavit ut paroeciae Braganga, S. Mi- 
guel, S. Domingo et S. Anna de Copim ab archidioecesi Belemensi de Para 
ad quam pertinent dismembrarentur et praelaturae nullius Gurupensi 
adiungerentur. 

Porro Ssmus Dominus Noster Pius div. Prov. .Pp. XI, petitionis 
opportunitatem recognoscens, auditis omnibus interesse habentibus, 
attento quoque voto R. P. D. Benedicti Aloisi Masella, Archiepiscopi 
titularis Caesariensis in Mauretania et Nuntii Apostolici in Brasiliana 
Republica, Apostolicae potestatis plenitudine, atque suppleto, quatenus 
opus sit, quorum intersit vel eorum qui sua interesse praesumant con- 
sensu, statuit, vi praesentis Consistorialis decreti, ut praefatae paroeciae 
Braganga, S. Miguel, 8S. Domingo et S. Anna de Copim ab archidioecesi 
Belemensi de Para dismembrentur et praelaturae nullius Gurupensi 
perpetuo incorporentur. 

Idem Ssmus Dominus Noster statuit ut eadem praelatura nullius 
Gurupensis posthac nomen « Guamensis » assumat; item ut sedes eiusdem 
transferatur ab urbe Ourem ad urbem Braganga, et ecclesia paroecialis 
Nostrae Dominae Ssmi Rosarii dicata, ibi exstans, ad gradum praelatitiae 
ecclesiae extollatur; cui praelatitiae ecclesiae omnia iura et privilegia 
tribuit, quae ad normam iuris communis competunt, suppressis quibusvis 
iuribus et privilegiis, quibus gaudebat ecclesia praelatitia, sita in urbe 
Ourem. 

Ad haec omnia exsecutioni mandanda deputare dignatus est memo- 
ratum Excmum R. P. D. Benedictum Aloisi Masella eidem tribuens 

necessarias et opportunas facultates, etiam subdelegandi ad effectum de 
quo agitur, quemlibet virum in ecclesiastica dignitate constitutum, onere 
imposito ad hance Sacram Congregationem mittendi, intra sex menses a 
data praesentis Decreti computandos, authenticum exemplar actus pe- 
ractae exsecutionis. Contrariis quibuscumque minime obstantibus. 
Datum Romae, ex Aedibus S. C. Consistorialis, die 3 Februarii 1934. 


Fr. R. C. Card. Rosst, a Secretis. 


L. 8. 
V. Santoro, Adsessor. 


II 
TERGESTINA-IUSTINOPOLITANA Et FLUMINENSIS 


DE FINIUM DIOECESIUM IMMUTATIONE 


Quum R. P. D. Antonius Santin, Episcopus Fluminensis, consentiente 
R. P. D. Aloisio Fogar, Episcopo Tergestino et Iustinopolitano, supplices 
preces Apostolicae Sedi obtulisset, ut pro utiliore fidelium regimine, 
municipia quae appellantur Matteria et Castelnuovo, dismembrarentur 
a dioecesi Tergestina-Iustinopolitana atque dioecesi Fluminensi attri- 
buerentur, Ssmus Dominus Noster Pius div. Prov. Pp. XI, rei opportu- 
nitate perpensa, precibus benigne annuens, praesenti Consistoriali de- 
ereto statuit ut memorata municipia Matteria et Castelnuovo a dioecesi 
Tergestina-Iustinopolitana seiungantur atque dioecesi Fluminensi aggre- 
gentur, mutatis hac ratione utriusque dioecesis finibus. 

Ad haec autem exsecutioni mandanda Sanctitas Sua deputare dignata 
est eumdem R. P. D. Antonium Santin, Episcopum Fluminensem, eidem 
tribuens facultates necessarias et opportunas, etiam subdelegandi, ad 
effectum de quo agitur, quemlibet virum in ecclesiastica dignitate consti- 
tutum, facto onere remittendi, intra sex menses, ad Sacram Congrega- 
tionem Consistorialem, authenticum exemplar actus peractae exsecutionis. 
Contrariis quibusvis minime obstantibus. 

Datum Romae, ex Aedibus S. C. Consistorialis, die 28 Aprilis 1934. 


Fr. R. C. Card. Rossi, a Secretis. 


L. &S8. 


V. Santoro, Adsessor. 

SACRA CONGREGATIO PRO ECCLESIA ORITENTALT 


I 
DECRETUM 


DE SEMINARIO INTERRITUALI 8. LUDOVICI REGIS CONSTANTINOPOLITANO 


In urbe Constantinopolitana exstat, abhine quinquaginta circiter annos, 
Seminarium interrituale, cura Fratrum Minorum Cappuccinorum e Pari- 
siensi provincia erectum, et a Sancto Ludovico Rege nuncupatum, in quo 
iuvenes bonae spei, tum latini tum orientalis ritus, ad sacerdotium insti- 
tuuntur. 

Plures ex illo usque ad praesens prodiere sacerdotes, pietate ac doctrina 
insignes, nec desunt qui sacerdotalis vitae curriculum, meritorum plenum, 
martyrii palma coronaverint. 

Cum vero, Seminarium hoc, postremo, per universum orbem, saeviente 
bello, detrimentum senserit, et, pace restituta, necessitas instaurandae 
novae rerum conditionis postulet ut peculiaribus statutis gubernetur, ita 
ut uberiores fructus in posterum, aucto quoque alumnorum numero, 
exspectari liceat; Sacra Congregatio Orientalis, auditis Excfho Domino 
Delegato Apostolico in dicionibus Turcica et Graeca pro tempore exsi- 
stenti, necnon Revmo Patre Ministro generali Ordinis Minorum Cappuc- 
cinorum, ab omnibus Superioribus et alumnis praefati Seminarii religiose 
servandas statuit regulas ac normas ab ipsa Sacra Congregatione rite 
examinatas ac probatas, uti continentur in hoc exemplari, cuius auto- 
graphum in tabulario eiusdem Sacrae Congregationis asservatur. 

Contrariis quibuslibet minime obstantibus. 

Datum Romae, ex Aedibus Sacrae Congregationis Orientalis, die 18 Maii, 
anno 1934. 


A. Card. Smncero, Ep. Praenestinus, a Secretis. 
L. 8. 


I. Cesarini, Adsessor. 

STATUTA 


SEMINARII INTERRITUALIS A 8S. LUDOVICO NUNCUPATI IN URBE CONSTANTINO- 
POLITANA. 


_ 1. Seminarium interrituale a Sancto Ludovicu in Urbe Cunstantinopolitana 
exsistens, a Fratribus Ordinis Minorum Cappuccinurum e provincia Parisiensi 
erectum evrumque curae iam ab initio commissum, immediate pendet ab Apo- 
stoliva Sede, idest a S. Congregatione Orientali, quae iurisdictionem ordinariam 
in Seminarium et in eius Recturem, Officiales, Magistrus, alumnos ceterosque 
eidem addictos per Delegatum Apostolicum in Turcica divione pro tempore 
exsistentem, eoque deficiente vel impedito aut absente, per eius quocumque 
titulo vices legitime gerentem exercebit. 

2. Iurisdictio haec ordinaria desumitur ex canonibus 1352-1371 Cod. iur. 
can. eademque prorsus ratione a Delegato Apostolico in Seminarium interri- 
tuale a Sanctv Luduvico exercebitur ac ab Episcopis in prupria Seminaria ad 
normam eorumdem canvnum iure ordinario exercetur, congrua tamen congruis 
referendo pro rituum diversitate. 

3. Recturem Seminarii e tribus Patribus O. M. Capp., quos Minister gene- 
ralis praesentaverit, eligit ad sexennium Sacra Cungregatio Orientulis, audito, 
si casus ferat, Delegato Apostulicu. Unius Sacrae Congregationis est Rectorem 
ante exactum sexennium iusta de causa removere vel post sexennium eum denuv 
in suo munere cunfirmare, collatis consiliis cum Delegato Apostolicu et cum 
Ministro generali Ordinis praedicti. In casu tamen urgenti et gravi de causa, 
Rector Seminarii poterit ab officio suspendi tam a Delegato Apostolico, monito 
Ministro generali, quam ab ipso Ministro generali, monito Delegato Apusto- 
lico, aequo iure, non requisito alterius consensu. 

4. Ceteros Seminarii Officiales necnun Magistrus, Minister provincialis 
Parisiensis eligit eusque per Recturem praesentat Delegato Apostolico adpro- 
bandos. 

Nemini, Ordini Fratrum Minorum Cappuccinorum extraneo, fas erit in 
Seminario docere nisi de consensu Delegati Apostolici. 

5. Rei oveconomicae adininistratio penes Recturem erit, qui per se vel per 
idoneum religiosum de consensu Superivris Regularis designandum, libros 
administrationis tenebit, quique semel in annu ad Sacram Congregationem per 
Delegatum Apustolicum de ea referet. 

Subsidia pro itinere alumnorum, pro instituendis et sustentandis ipsis 
alumnis, neenon pro retribuendis professoribus, qui sint Ordini Fratrum Mino- 
rum Cappuccinorum extranei, suppeditabuntur partim a familiis aut divece- 
sibus alumnorum, partim vero ab ipso opere S. Ludovici. 

6. Ut omnia quae ad regimen Seminarii pertinent ordinate prucedant, debet 
Rector, adiuvantibus ceteris Utticialibus et Magistris, auditoque Superivre suo 
Regulari Missionis, proponere normas disciplinares (vulgu: réglement) a Dele- 
gato Apostolico ad tempus vel semel pro semper adprobandas, quibus alumni 
etiam in minimis dirigantur et quasi manu ducantur. 

7. Admissio et dimissio alumnorum, quaecumque est eorum conditio, regi- 
tur normis a Delegato Apostolico determinandis iuxta praescripta canonum et 
rerum adiuncta. Quoad veru dimissionem in casibus urgentioribus, si periculum 
sit in mora et recursus ad Delegatum Apostolicum nimis difficilis evadat, potest 
Rector per se statim providere; at de facta dimissiune Delegatum Apostolicum 

quam primum certiorem faviat. De alumno dimisso Ordinarius cura Rectoris 
monendus est, expressis, si casus ferat, dimissionis causis. 

8. Ad savras caeremonias recte addiscendas et cantum ecclesiasticum bene 
modulandum semel saltem in hebdomada per presbyteros ab Ordinariis singu- 
lorum rituum propositos et a Delegato Apustolico adprobatus, alumni doceantur. 

9. Nullus alumnus potest, sine venia Delegati Apostolici, etiam per breve 
tempus e Seminario discedere, nisi agatur de gravi necessitate, quo in cvasu 
Rector providebit. 

Permittitur tamen ut alumni aestivo tempore per aliquot dies, a Delegato 
Apostolicu, de consilio Rectoris, determinandos, ad propriam familiam se cunfe- 
rant et apud eam permaneant, susceptis a familia expensis, nisi periculum ali- 
quud timeatur. 

10. De singulis alumnis et de statu Seminarii quotannis Rectur seriptu ad 
Sacram Congregationem Orientalem per Delegatum Apustolicum referat. Ad 
Ordinarivs autem de alumnis tantum subditis in fine anni relationem faciet. 

11. Alumni, qui ad nurmam iuris et servatis servandis admittendi sint ad 
Primam Tonsuram vel ad Ordines, petitionem a Rectore visam et adprobatam, 
Delegato Apostolicu exhibeant, qui eam cum suis animadversiunibus ad Ordi- 
narium Oratorum remittet ut litterae dimissoriae impetrentur. 

12. Examina ad Ordines suscipiendos, ordinandi, coram Delegato Aposto- 
lico, vel aliis ab eo deputatis, subibunt. 

13. Collatio Ordinum pro alumnis latini ritus Delegato Apostolico reserva- 
tur, salva eidem facultate ordinandos ad proprius Episcopos remittendi vel etiam 
ad Episcopos extraneus. Alumni ritus orientalis ab Episcopo proprii ritus, in 
Urbe praesenti, ex cummissione Delegati Apostolici ordinabuntur. 

14. Seminarii alumni expleto studiorum curriculo et sacerdotio aucti in pro- 
priain divecesim vel missiunem redire tenentur et Ordinarii pruprii plenae et 
exclusivae iurisdictioni se subiicere, ad normam canonuni. 


Il 
APPROBATIO 


Ssmus Diius Noster Pius, divina Providentia Pp. XI, decreto Sacrae 
Congregationis pro Ecclesia Orientali, die 15 Augusti 1934, novas con- 
stitutiones Cleri patriarchalis Bzommariensis, ad decennium, experimenti 
gratia approbavit. 

SACRA CONGREGATIO RITUUM 


I 
ANDEGAVEN. 


CANONIZATIONIS B. MARIAE A 8S. EUPHRASIA PELLETIER, VIRGINIS MONIALIS 
PROFESSAE EX ORDINE DOMINAE NOSTRAE A CARITATE, FUNDATRICIS 
INSTITUTI SORORUM A BONO PASTORE. 


SUPER DUBIO 


An sit signanda Commissio reassumptionis Causae Canonizationis B. Ma- 
riae a S. Euphrasia in casu et ad effectum de quo agitur. 


Vix pauci excesserunt menses a sollemni Mariae a 8. Euphrasia Beati- 
ficatione, quae in Vaticana Basilica die 30 Aprilis mensis, anno extra ordi- 
nem sacro nuper elapso, celebrata est, quum plures iam novae gratiae 
immo et miracula, ea intercedente, a Deo patrata passim efferantur, quae 
ulteriorem eiusdem Beatae glorificationem portendere videntur. 

Quare Rmus P. Gabriel Mallet, Congregationis Iesu et Mariae Procura- 
tor generalis et Causae Postulator legitime constitutus, enixas Exmi ac 
Rmi Episcopi Andegavensis, Rmi generalis Superioris Congregationis 
Iesu et Mariae, rmae antistitae generalis Andegavensis Instituti Sororum 
a Bono Pastore aliorumque preces humiliter Summo Pontifici porrexit ut 
Canonizationis Causae reassumptionem decernere dignaretur. Quod du- 
bium Emus ac Rmus D. Cardinalis 8S. R. C. Praefectus, loco et vice Emi ac 
Rmi D. Cardinalis Caietani Bisleti, causae Relatoris, in Ordinario eiusdem 
Sacrae Congregationis coetu, die 8 mensis huius habito, proposuit. Emi 
et Rmi Patres Cardinales, sacri tuendis ritibus praepositi, audito quoque 
R. P. D. Salvatore Natucci Fidei Promotore generali, omnibus perpensis, 
respondere censuerunt: Affirmative, seu: Signandam esse Commissionem 
reassumptionis Causae Canonizationis B. Mariae a S. Euphrasia Pelletier, 
si Sanctissimo placuerit. 

Facta autem de his Sanctissimo Domino Nostro Pio Papae XI subsi- 
gnata die per subscriptum Cardinalem relatione, Sanctitas Sua, rescrip- 
tum eiusdem Sacrae Congregationis ratum habens, propria manu signare 

dignata est Commissionem reassumptionis Causae Canonizationis eiusdem 
Beatae Mariae a 8. Euphrasia. 
Datum Romae, die 9 Maii mensis anno Domini 1934. 


C. Card. LAURENTI, Praefectus. 
L. BS. 
A. Carinci, Secretarius. 


TAURINEN. 


CANONIZATIONIS BEATI IOSEPHI CAFASSO, SACERDOTIS SAECULARIS, COLLEGII 
ECCLESIASTICI TAURINENSIS MODERATORIS. 


SUPER DUBIO 
An signanda sit Commissio reassumptionis Causae Canonizationis Beati 
Iosephi Cafasso in casu et ad effectum de quo agitur. 


Taurinensis Ecclesia, decimonono mediante saeculo, tot tantosque viros 
qui sanctitate enituerunt, quot quantosque forte eodem temporis spatio 
nulla alia per orbem Ecclesia, protulit. Beatus Iosephus Cafasso omnibus 
quidem virtutibus in exemplum eluxit, sed uti sacerdotalium animarum 
formator eminuit, et totiids Pedemontanae regionis insignis morum magi- 
ster exstitit, eamque a iansenisticae labis reliquiis purgavit. Singulare meri- 
tum est ei tribuendum, quod 8S. Ioannes Bosco eius moderamini totum se 
commiserit, rursusque in eo et Patrem benevolum, validumque patronum 
invenerit solidumque fulcimen. 

E terreno exsilio ad caelestem patriam anno 1860 a Deo vocatus, Beati- 
ficationis honores anno sacro 1925 est assequutus. 

Eius virtutum admiratione captus christianus populus tale praesidium 
iugiter implorat, Deo fiduciam hanc seu gratiis, seu, ut videtur, miraculis 
quoque remunerante. . 

Quapropter Rmus D. Franciscus Tomasetti, Piae Salesianae Societatis 
Procurator generalis, huiusque Causae Postulator legitime constitutus, 
vota quoque depromens Emi ac Rmi D. Cardinalis Maurilii Fossati Archie- 
piscopi Taurinensis, totius Pedemontanae regionis Archiepiscoporum et 
Episcoporum, Rmi Capituli metropolitani Taurinensis, eiusdemque archi- 
dioecesis Seminariorum, Pontificii regionalis Seminarii Piceni, Ecclesia- 
stici Collegii, cuius regimine et in quo Beatus magisterio functus est, quod 
modo apud Basilicam Beatae Mariae Consolatricis exstat, in qua eius corpus 

requiescit, Rmorum Rectorum maiorum tum Piae Societatis Salesianae, 
tum Oblatorum B. M. V., Rmi Patris Parvae Domus a divina Providentia 
a S. Iosepho Benedicto Cottolengo fundatae, aliorumque, Ssmum D. N. 
Pium Papam XI supplex exoravit, ut Canonizationis Causa resumeretur. 
Itaque in Ordinario Sacrorum Rituum coetu die 12 huius mensis habito 
Emus ac Rmus D. Cardinalis Caietanus Bisleti Causae Ponens seu Relator 
dubium proposuit: An signanda sit Commissio reassumptionis Causae 
praedicti Servi Dei in casu et ad effectum de quo agitur. Emi ac Rmi DD. Pa- 
tres Cardinales sacris tuendis ritibus praepositi, omnibus hisce perpensis, 
audito quoque R. P. D. Salvatore Natucci, Fidei generali Promotore, 
rescribere censuerunt: Affirmative, seu: Signandam esse Commissionem reas- 
sumptionis Causae Canonizationis Beati Iosephi Cafasso, si Sanctissimo pla- 
cuerit. 

Facta autem subsignata die Ssmho D. N. Pio Papae XI per infrascri- 
ptum Cardinalem relatione, Sanctitas Sua rescriptum eiusdem Sacrae 
Congregationis ratum habens, propria manu signare dignata est Commis- 
sionem reassumptionis Causae Canonizationis eiusdem Beati Iosephi 
Cafasso. 

Datum Romae, die 13 Iunii a. D. 1934. 


C. Card. LAURENTI, Praefectus. 


L. Ss. 
A. Carinci, Secretarius. 


Il 
COLONIEN. 


BEATIFICATIONIS ET CANONIZATIONIS VEN. SERVAE DEI MARIAE FRANCISCAE 
SCHERVIER FUNDATRICIS SORORUM PAUPERUM §&. FRANCISCI. 


SUPER DUBIO 


An sit signanda Commissio introductionis Causae in casu et ad effectum 
de quo agitur. 


Inter praeclarissimas animas, quae Aquisgranensem civitatem virtutum 
splendore et benefactis erga proximum elapso saeculo illustrarunt, Maria 
Francisca Schervier facile princeps est dicenda. Ex piis honestisque paren- 
tibus Ioanne Henrico Gaspare Iosepho, magni opificii institore, et Maria 
Aloisia Migeon, die 3 Ianuarii mensis anno 1819 Francisca orta est, cuius 
in sacro fonte, per procuratorem, Franciscus II, Austriae Imperator, 
patrinus fuit. Vix decennis primitus ad sacram synaxim est admissa et 

insimul sacro Confirmationis sacramento roborata. Anno 1832, pia genitrice 
viam universae carnis ingressa, totius familiae regimen, decimumquartum 
quum paene attigisset annum, suscipere est coacta. Hoc regimine non 
intermisso, Francisca, divinae caritatis igne adacta, caelesti prudentia 
duce, pauperum necessitatibus largiter subvenire, infirmis opitulari, 
puerulos christianam catechesim edocere in deliciis habebat: ad pericli- 
tantes puellas a malo retrahendas, nulli parcens industriae, nullo timore 
perterrita, audax aliquando, omni studio animum intendebat: quibus in 
officiis maximo adiumento erat R. D. Istas, vicario parocho. At anno 1845 
tum Franciscae pater, tum vicarius Istas mortui sunt, totumque salu- 
brium horum operum pondus in Franciscam recidit. Familiaribus rebus 
compositis, Francisca religiosam vitam capessere statuit, sed ut clarius 
Dei voluntatem agnosceret, Leodium se contulit ut sacris spiritualibus 
exercitationibus incumberet. Hac cognita, Aquisgranum rediit et die 
3 Octobris mensis a. 1845 una cum quinque sociis, communi vita inita, 
Instituti, quod coram Deo iam mente conceperat, prima fundamenta iecit. 

Exorto cholerico morbo, pauloque post variolarum contagione sae- 
viente, a civili magistratu Franciscae eiusque consororibus infirmorum 
eura fuit conecredita; quod munus omnibus, vel acatholicis, mirantibus, 
Sorores sanctissime expleverunt. Quapropter certatim earum opera requi- 
sita fuit. Ne autem in vacuum currere videretur, canonicam formam 
nascenti Instituto dare necessarium ducens, regulas coriscripsit, in quibus 
in eodem duas quasi familias constituit: alteram, Sororum, numero mino- 
rem, orationi et paenitentiis in claustro addictam, actuosam alteram pie- 
tatis operibus deditam, sub B. Francisci Assisinatis patrocinio, eo quod 
arctissimae paupertatis et flagrantissimae caritatis tanti legiferi patris esset 
aemulatrix. Unde nomen « Sorores pauperum 8S. Francisci» Instituto inditum. 
Religiosum habitum die 8. Virgini Clarae Assisiensi sacra anno 1850 So- 
rores assumpserunt. Anno 1851 Cardinalis Archiepiscopus Coloniensis 
regulas approbavit et confirmavit, quas a. 1870 Pius IX fel. rec. apostolica 
auctoritate ‘audavit, Pius autem X a. 1908 plene approbavit. 

Instituti fama longe lateque in exteras quoque regiones diffusa, plures 
novas Francisca fundavit domos, accurrentibus, ut sanctum hoc arripe- 
rent vitae genus, frequentissimis puellis. sorores modo ad fere tria millia 
numerantur. 


Immania dum annis 1864, 1866 et 1870 bella saeviebant, insignia vir- 
tutum specimina Francisca eiusque Sodales in militibus curandis dederunt. 
Insurgente vero durissima contra catholicam Ecclesiam lucta, Fran- 
cisca, parata frangi, non flecti, fortissime restitit, vicit, atque in Germania 
manere ei datum. Virtutes omnes in ea clare eluxerunt. Deum famulam 

suam prophetiae, cordium scrutationis aliisque donis ditasse certum 
pariter videtur. Laboribus, paenitentiis fractam saevissimus ingruens 
ex improviso morbus penitus prostravit. Die 14 Decembris mensis anno 
1876, annum agens quinquagesimum octavum, atrocibus doloribus diris- 
sime excruciata, quos tamen invicta patientia et admirabili spiritus 
fortitudine toleravit, Iesu et Mariae dulcissima nomina pronuncians, puris- 
simam animam Aquisgrani exhalavit. 

Sanctitatis fama, qua Serva Dei vivens fruebatur, ea demortua, prae- 
sertim in sua civitate, vehementer erupit; eius iusta funebria triumphum 
potius quam funus dixisses, et, ut amplissimae postulatoriae litterae Aquis- 
granensis Episcopi cum suo Capitulo testantur, «a civibus gratis titulo 
Matris Aquisgrani honorata est ». 

Quum itaque in omnium votis esset ut de Beatificationis causa ineunda 
ageretur, in Coloniensi archiepiscopali curia, sub cuius iurisdictione 
Aquisgranum tune erat, ordinaria auctoritate processus seu super scriptis 
seu super sanctitatis fama sunt constructi et ad Urbem transmissi. 

Decretum de scriptorum approbatione sub die 28 Februarii mensis 
anno 1928 fuit editum. Quatuor ante annos ordinarius processus rite fuit 
apertus, omniaque ad iuris normam parata. Quapropter Rmo P. Antonio 
M. Santarelli Ordinis Minorum, Causae huius Dei famulae legitimo Postu- 
latore instante, quum nihil obstaret quominus Causa haec procedere posset, 
in Ordinario 8. R. C. coetu die 8 Maii mensis anno D. 1934 in Vaticanis 
aedibus habito, Emus et Rmus D. Cardinalis Raphael Carolus Rossi Causae 
Ponens seu Relator dubium proposuit: An sit signanda Commissio intro- 
ductionis Causae praedictae Servae Dei in casu et ad effectum de quo agitur, 
et de hac de more retulit. Emi ac Rmi PP. Cardinales, audita hac relatione, 
necnon auditis suffragiis, scripto datis, Rhorum Officialium Praelatorum 
et R. P. D. Salvatoris Natucci Fidei Promotoris generaiis: attentis amplis- 
simis postulatoriis litteris nonnullorum 8. R. E. Cardinalium, Archiepi- 
scoporum et Episcoporum, qui Fuldam convenerant, plurimorumque 
Archiepisecoporum et Episcoporum septentrionalis Americae, virorum seu 
ecclesiastica seu civili dignitate insignium, praesertim R. P. D. Ignatii 
Seipel s. m. Austriae Cancellarii nee non Perillustris Doctoris M. C. Marx 
Germanicae Reipublicae Cancellarii, plurium 8. D. concivium, generalis 
Consilii Sororum Pauperum a 8. Francisco, generalis Ministri Ordinis 
Minorum, aliorumque, omnibus mature perpensis rescribere censuerunt: 
Affirmative, seu signandam esse Commissionem introductionis Causae, st 
Sanctissimo placuerit. 

Facta autem subsequenti die Sshmo D. N. Pio Papae XI relatione ab 
infrascripto Cardinali S. R. C. Praefecto, Sanctitas Sua 8. C. rescriptum 

ratum habens, propria manu Commissionem introductionis Causae Servae 
Dei Mariae Franciscae Schervier, Fundatricis Sororum Pauperum S. Fran- 
cisci, signare dignata est. 

Datum Romae, die 9 Maii a. D. 1934. 


C. Card. LAURENTI, Praefectus. 
L. 


A. Carinci, Secretarius. 


IV 


TAURINEN. 


BEATIFICATIONIS ET CANONIZATIONIS VEN. SERVI DEI FRIDERICI ALBERT, 
VICARIIT PAROECIALIS ET VICARIT FORANEI, FUNDATORIS SORORUM VIN- 
CENTIANARUM A MARIA IMMACULATA. 


SUPER DUBIO 


An signanda sit Commissio introductionis Causae in casu et ad effectum de 
quo agitur. 


Nobilissima Pedemontana regio, quae nuper Iosephi Benedicti Cotto- 
lengo et Ioannis Bosco canonizatione amplissime est honestata, ad novos 
triumphos properare videtur. Insignem caritate erga omni miseriae genere 
laborantes Iosephum Benedictum universa extollit Ecclesia, quae pariter 
Ioannem, eo quod apostolico spiritu repletus novum ordinem, novam ratio- 
nem animas ad Christum adducendi invexerit, glorificat. His suppares 
B. Iosephus Cafasso aliique Dei famuli fuere, quibus merito Fridericus 
Albert annumeratur, qui Boni Pastoris vestigia cominus sequutus, dignus, 
ut videtur, est qui fidelibus in exemplum proponatur. 

Die 16 Octobris mensis anno 1820 Augustae Taurinorum ortus est, 
sacrisque abluto aquis Friderici nomen impositum. Parentes ei fuerunt 
Aloisius, qui in regio exercitu ad superiores gradus ascendit, et Lucia Riccio, 
quae puerulum pietate summa cura imbuit. 

Vivida indole praeditum validoque ingenio pollentem pater militarem 
vitam eum amplecti exoptabat; at Fridericus, dum ad B. Sebastiani Valfré 
altare preces effundebat, vocanti Deo obsequens, ecclesiasticae militiae 
nomen dare constituit. In theologica facultate anno 1842 doctor creatus, 
insequenti anno sacerdotio auctus sacris ministeriis magno cum anima- 
rum emolumento totum se dedit. 

Carolus Albertus, Rex, eum suae aulae capellanum elegit. Quo in mu- 
nere Fridericus insignia animarum zeli et christianae fortitudinis exempla 
dedit. Anno 1852 a Victorio Emmanuele II foranea vicaria oppidi Lanzo 
ei fuit collata, quam ad mortem usque retinuit. Omnia pastoralia munia 
summo zelo, summaque alacritate exercuit. Parochialem ecclesiam instau- 
ravit atque ampliavit, non dedignans saxis ad hoc opus se onerare, eamque 
picturis exornavit. 

In verbo Dei praedicando assiduus, tanta doctrina et efficacitate sermo- 
cinabatur, ut fidei veritates et christiana praecepta auditorum animis alte 
infigerentur. Saepe una eum B. Iosepho Cafasso, aut cum ipso Archiepi- 
scopo, aut cum aliis vitae sanctimonia commendabilibus viris, qui Tauri- 
nensem Ecclesiam tum illustrabant, in S. Ignatii recessu sacerdotes allo- 
quebatur, magno animorum motu atque emolumento. Non homo est qui 
sermocinatur, aiebant, sed Angelus: tam suavia ex eius ore, caelestis sa- 
pientiae plena, verba profluebant. Nec mirum: sacris enim expeditionibus 
aut exercitationibus saltem novendialibus precibus una cum austeris ieiu- 
niis ac asperrimis paenitentiis se praeparabat. 

In paenitentiae Sacramento administrando omnem industriam adhibe- 
bat ut peccatores suorum admissorum vivissimum dolorem conciperent et 
mores reformarent, animae autem ad pietatem proclives perfectionis iter 
generosius arriperent. Vigil pastor contra quemdam fidei osorem, qui in 
populo errores disseminabat, fortiter adeo restitit, ut is abire fuerit coactus. 

Nec intra hos limites eius zelus se continuit. Asylum pro infantibus 
puerisque, orphanotrophium pro puellis quae parentibus fuissent orbatae, 
educationis domum pro virginibus fundavit, pro quibus moderandis, pru- 
dentissimorum virorum consilio, Sororum Vincentianarum ab Immaculata 
Conceptione familiam instituit, quae ab eius cognomine vulgo Albertinae 
appellantur. Collegium pro adolescentibus opificibus et agrorum culturae 
addicendis condere cum statuisset, rem cum S. Ioanne Bosco pertractavit, 
sed morte praeventus opus vix inceptum perficere non potuit. 

Tantus animarum zelus ex divina caritate, qua eius animaincendebatur, 
profluebat, quam Servus Dei iugi oratione, arcta sensuum custodia, filiali 
religione erga Beatam Virginem, Ss. Eucharistiae assidua adoratione, aliis- 
que industriis alebat. 

Ad episcopales sedes tum Bugellensem tum Pineroliensem designatus, 
tanto oneri honorique humillime restitit. 

Imminentis mortis, ut videtur, praescius, orationibus magis magisque 
institit. Die 28 Septembris mensis anno 1876 ex lignea contignatione, quo 
ascenderat ut novi sacelli absidem sua manu ornaret, praeceps ruit, 
effracto capite: die autem 30 purissimam animam exhalavit. 

Sanctitatis fama, qua Dei famulus adhuc vivens fruebatur, post mor- 
tem, addito quoque gratiarum, eo interveniente obtentarum, rumore, adeo 
ferbuit, ut, vix datum est, Ordinaria auctoritate processus sit institutus seu 
super sanctitatis fama seu super scriptis, et super cultu liturgico nunquam 
praestito. 

Servatis omnibus de iure servandis, die 3 Martii mensis huius anni 
super scriptis editum est decretum, et parata sunt quae a iure re- 
quiruntur, ut ad ulteriora procedi queat. Quapropter Rmus D. Carolus 
Rusticoni, Ordinarii Castrensis Vicarius generalis et Causae huius Postula- 
tor legitime constitutus apud 8S. H. C. institit, ut Causa introduceretur. Ita- 
que in Ordinario S. R. C. coetu die 12 Iunii mensis habito Emus ac Rmus 
Cardinalis Aloisius Sincero Episcopus Praenestinus, Causae Ponens seu 
Relator, dubium proposuit: An signanda sit Commissio introductionis Cau- 
sae praedicti Servi Dei in casu et ad effectum de quo agitur; et super hac de 
more retulit. Emi ac Rmi PP., hac audita relatione, nec non auditis suffra- 
giis scripto datis Rmorum Officialium Praelatorum et praesertim audito 
R. P. D. Salvatore Natucci, Fidei Promotore generali: attentis quoque 
Postulatoriis litteris Emorum ac Rmorum Cardinalium Maurilii Fossati 
Archiepiscopi Taurinensis, Petri Maffi Archiepiscopi Pisani, Caroli Dalmatii 
Minoretti Archiepiscopi Ianuen., Aloisii Lavitrano Archiepiscopi Panormi- 
tani, nec non plurimorum Archiepiscoporum et Episcoporum, Capitulorum 
cathedralium, parochorum Taurinensis archidioecesis, Pontificiae Facul- 
tatis Theologicae Taurinensis, Ordinum seu Congregationum religiosarum, 
aliorumque clarissimorum virorum, omnibus mature perpensis, rescribere 
censuerunt: Affirmative, seu signandam esse Commissionem introductionis 
Causae, si Sanctissimo placuerit. 

Facta autem subsequenti die Ssmo D. N. Pio Papae XI relatione ab 
infrascripto Cardinali, Sanctitas Sua, Sacrae Congregationis rescriptum 
ratum habens, propria manu Commissionem introductionis Causae Servi 
Dei Friderici Albert signare dignata est. 

Datum Romae, die 13 Iunii a. D. 1934. 


C. Card. LAURENTI, Praefectus. 


L. & S. 


A. Carinei, Secretarius. 

RHEDONEN. 


BEATIFICATIONIS ET CANONIZATIONIS SERVAE DEI MARIAE AMELIAE FRI- 
STEL, FUNDATRICIS INSTITUTI SORORUM SACRORUM CORDIUM IESU ET 
MARIARF. 

SUPER DUBIO 


An signanda sit Commissio introductionis Causae in casu et ad effectum 
de quo agitur. 


« Quando Dominus nos suscipil, ait Augustinus, numquid inermes dimit- 
lit? Armat nos, sed aliis armis evangelicis, veritatis, continentiae, salutis, 
spei, fidei, caritatis » (Enarr. in Ps. 45, 13). Porro Deus, qui, ut scribit 
Apostolus, infirma mundi elegit, ut confundat fortia (I Cor., 1, 27) ad grandia 
perficienda opera debilibus natura instrumentis utitur, quae tamen evan- 
gelicis armis fortissima reddit ad omnia inimicorum munimenta evertenda 
et insidias superandas. Re quidem vera, Deus ad ruinas a gallica pertur- 
batione partas reparandas, hac illac plurimas, vel in sequiore sexu, suscita- 
vit animas, quae omnigenis virtutibus ornatae christiani populi mores 
reformarent. Insigne huius divini consilii exemplum fuit Serva Dei Maria 
Amelia Fristel, quae ex Sacratissimo Corde Iesu humilitatem et caritatem 
large hauriens, seu per se, seu per spirituales filias, mirabilia in christiano 
.populo est operata. 

In urbe Saint Malo in Gallia die 10 Octobris mensis anno 1798 novissima 
ex sex filiis orta ea est. Maclovius Ioannes, qui advocati et notarii munus 
colebat, et Regina Lemarescal, pietate commendabiles, parentes ei fuere. 

In sancto baptismatis sacramento Ameliae Virginiae nomina fuerunt 
ei imposita. Trimula cum esset, mortis discrimen adiit, e quo divina 
providentia erepta, ad magna pro Domini gloria et animarum salute 
gerenda servata est. Anno 1801, patre demortuo, mater vidua cum 
filiis in Rhedonensem urbem se transtulit, ut aptius eorum educationi 
consuleret. Sub dura sororis natu maioris disciplina puellula litterarum 
rudimentis est imbuta, numquam de immeritis a sorore inflictis castiga- 
tionibus conquesta: quare ipsa soror postea, veluti facti paenitens, eam 
patientiae et bonitatis angelum fuisse edixit. Sacerdos e Societate Lesu 
spiritus moderator ei fuit, eamque perfectionis viam docuit, puella egregie 
respondente. Matri obsequens aliquantisper mundanis vanitatibus indul- 
gere visa est: sed mature ab eis se retraxit, virginitatisque votum, suae 
conscientiae moderatore probante, nuncupavit, quod singulis annis reno- 

vare solebat, honestissimas nuptias a matre oblatas fortiter recusans. Rhe- 
donensi relicto, in oppido Paramé tota familia domicilium posuit. 

Interim pietatis erga Deum et erga proximos officiis incumbebat, insi- 
mul domesticas curas minime negligens, quin immo et sororis filios summa 
cura in litteris ediscendis instituit. Ut perfectiorem vitam assequeretur, 
Societatis S. Cordis Matris admirabilis, quae societas a S. Ioanne Eudes 
Tertii Ordinis ad instar fuit instituta, regulam professa est, quam ad un- 
guem servavit: quin immo, licet in iuvenili adhuc esset aetate, eidem fuit 
praeposita. Duobus germanis fratribus graviter decumbentibus famanter 
adstitit, atque ut alter ex his sanctam oppeteret mortem feliciter adla- 
boravit. Anno 1838 matre vita defuncta, adscitis sibi nonnullis aliis piis 
puellis, Amelia impensiore studio se caritatis operibus tradidit. Deo sic 
disponente, dives quidam agricola, Henricus Lemarié nomine, eam here- 
dem instituit, eo fine ut in sua domo « des Chénes » vocata, asylum pro 
senibus constitueret; quod ab ea anno 1846 exeunte apertum est; hanc 
autem domum sub B. M. V. patrocinio posuit, appellavitque gallico titulo: 
Notre-Dame des Chénes, salut et santé des malades et des infirmes. 

Cum aliis quinque piis virginibus in domo hac veluti religiosam vitam 
sub regulis a P. De La Moriniére, generali Eudistarum Superiore, datis 
ducebat, maternam curam erga senes peramanter impendens, civibus tan- 
tam caritatem demirantibus. 

Planum itaque factum est iter ad veri nominis religiosam congregationem 
statuendam, quae die 11 Novembris mensis anno 1853 ab Episcopo Rhe- 
donensi Godefrido Saint Marc, regulis tertiariarum maxima ex parte reten- 
tis, nonnullis tantum additis et variatis, approbata fuit, et a Sacris Cordi- 
bus Iesu et Mariae vocata: felix Eudistarum Congregationis surculus! 
Amelia assumpto Mariae Ameliae nomine, religiosa vota coram Episcopi 
Delegato una cum sodalibus nuncupavit, et uranimiter generalis antistita 
fuit renuntiata. Praeter senum pauperumque curam, Episcopus voluit ut 
Sorores in parvis oppidis pro pueris puellisque scholas haberent, unde 
appellatae quoque vulgari nomine fuere: Sorores parrarum scholarum. Nova 
haec Congregatio Serva Dei adhuc vivente mire propagata, plures modo 
domos diversis in locis recensere gloriatur. Maria Amelia virtutibus omni- 
bus in exemplum ornata caelo iam maturescebat. Anno 1866 sanguinis 
effusionem in cerebro est passa: bis aliquantulum convaluit: tertia autem 
effusio, quae ei die 8 Octobris mensis contigit, ad mortem eam adduxit, 
quam integris intelligentiae viribus sanctissime die 14 eiusdem mensis 
oppetiit. In oppidi Paramé coemeterium, post iusta funebria, Servae Dei 
corpus sollemni pompa fuit delatum, magno populi, ex viciniis quoque, 
concursu, omnibus optimae matris excessum complorantibus. 

Sanctitatis fama non defervescente, in ecclesiastica Rhedonensi curia 
anno 1924, ordinaria auctoritate seu super eadem fama seu super paritione 
Urbani VIII decretis de cultu Sérvis Dei non exhibendo, seu super scriptis, 
constructi sunt processus. Die 28 Maii mensis a. 1924 super scriptis a S. H. C 
editum est decretum. Die 24 Iulii 1925 duo edita sunt decreta quorum vi 
tum informativus tum super non cultu processus aperti sunt. 

Quum itaque servata sint omnia quae @ iure hisce in causis requiruntur, 
instante Rmo P. Gabriele Mallet, Congregationis Iesu et Mariae Procura- 
tore generali, huiusque Causae Postulatore legitime constituto, in Ordinaria 
Sacrorum Rituum Congregatione die 12 Iunii mensis habita, Emus ac 
Rmus D. Cardinalis Alexander Verde, Causae Ponens seu Relator, dubium 
proposuit: An signanda sit Commissio introductionis Causae praedictae 
Servae Dei in casu et ad effectum de quo agitur. Emi ac Rimi PP., audita. 
Emi Ponentis relatione, auditis quoque Officialium Praelatorum sufiragiis 
scripto datis, nec non voce et scripto R. P. D. Salvatore Natucci, Fidei 
Promotore generali, attentis postulatoriis litteris Emi ac Rmi D. Cardinalis 
Mercier fel. rec. nec non plurium Archiepiscoporum, Episcoporum, Vica- 
riorum Apostolicorum, Abbatum, Superioris generalis pp. Eudistarum, 
generalium Vicariorum et Seminariorum Rhedonensium, Filiarum Sacri 
Cordis Matris Admirabilis de Paramé, cuins piae Societatis Serva Dei ad 
mortem usque moderatrix fuit, aliorumque, omnibus mature perpensis, 
rescribere censuerunt: Affirmative, seu signandam esse Commissionem intro- 
ductionis Causae, si Sanctissimo placuerit. 

Facta autem, subsignata die, Ssmo D. N. Pio Papae XI relatione a 
subscripto Cardinali S. H. C. Praefecto, Sanctitas Sua Sacrae Congrega- 
tionis rescriptum ratum habens, propria manu Commissionem introdu- 
ctionis Causae Servae Dei Mariae Ameliae Fristel, Fundatricis Instituti 
Sororum SS. Cordium Iesu et Mariae signare dignata est. 

Datum Romae, die 13 Iunii a. D. 1934. 


C. Card. LAURENTI, Praefectus. 
L. & 8. 


A. Carinci, Secretarius. 

ACTA TRIBUNALIUM 


SACRA PAENITENTIARIA APOSTOLICA 


(OFFICIUM DE INDULGENTIS) 


PECULIARES FAVORES SPIRITUALES PRO DEFUNCTIS CONCEDUNTUR 


DECRETUM 


Nihil antiquius in Ecclesia Christi, ut vetustissima monumenta te- 
stantur, nihil concordius, nihil constantius quam pia defunctorum fratrum 
recordatio officiosaque sedulitas hostias, preces, eleemosynas aliaque id 
genus propitiatoria opera Deo pro eis offerendi, ut a peccatis solvantur. 
Quod, ceteroquin, aliud demum non est nisi catholici dogmatis Commu- 
nionis, quam vocant, Sanctorum realis professio; dum militantes fideles 
propriam purgantibus ita opem conferunt, ut in Ecclesiam trivumphantem 
quantocius cooptari mereantur. 

Et ad hoc, sane, non defuerunt Romani Pontifices pra eorum paterna 
sollicitudine saepe saepius, decursu temporum, plenisque manibus Eccle- 
siae thesauros profundere. Ut ecce Clemens XIII qui Missas omnes quae 
in annua Omnium Fidelium Defunctorum Commemoratione celebrantur, 
privilegiatas edixit; et Pius X qui indulgentiam plenariam toties quoties, 
suetis conditionibus, eadem die lucrandam largitus est; et novissime 
Benedictus XV qui ter eadem ipsa die Sacrum faciendi facultatem omnibus 
sacerdotibus benigne concessit. 

Haud mirum igitur si, Decessorum suorum vestigiis inhaerens, Ssmus 
D. N. Pius Pp. XI feliciter regnans vehementissimam Suam erga pur- 
gantes animas caritatem peculiari quodam modo testatam et Ipse volue- 
rit. Quem in finem in audientia infrascripto Cardinali Paenitentiario Maiori 
die 27 vertentis mensis impertita quae sequuntur benignissime indulsit, 
scilicet: 

1. Ut, durante Commemorationis Omnium Fidelium Defunctorum 
octavario, Missae omnes in quocumque altari et a quocumque sacerdote 
celebratae habeantur tamquam privilegiatae, pro anima tamen cui appli- 
cantur. 

2. Ut fideles omnes qui, eodem octavario durante, coemeterium pie 
ac devote visitaverint et, vel mente tantum, pro defunctis exoraverint, 


P 


Sacra Paenitentiaria Apostolica 607 


lucrari valeant, suetis conditionibus, singulis diebus, indulgentiam plena- 
riam, sed defunctis ipsis tantum applicabilem. - 

3. Ut fideles omnes qui, ut supra, coemeterium visitaverint et pro 
defunctis exoraverint quovis anni die, lucrari valeant indulgentiam par- 
tialem septem annorum; hance quoque tamen applicabilem tantum ipsis 
defunctis. 

Praesenti in perpetuum valituro absque ulla Brevis expeditione et 
contrariis quibuslibet non obstantibus. 

Datum Romae, ex Aedibus Sacrae Paenitentiariae die 31 Octobris 1934. 


L. Card. Laur, Paenitentiarius Maior. 
L. 8S. 


I. Teodori, Secretarius. 

DIARIUM ROMANAE CURIAE 


SACRA CONGREGAZIONE DEI RITI 


Martedi, 24 Luglio 1934, nel Palazzo Apostolico Vaticano, si é adunata 
la Congregazione dei Riti Preparatoria, con l’intervento degli Emi e Revihi 
Signori Cardinali, dei Prelati Officiali e dei Consultori teologi, per discutere 
sull’eroismo delle virti esercitate dalla Serva di Dio Emilia de Vialar, Fon- 
datrice della Congregazione delle Suore di San Giuseppe dell’ Apparizione. 


Martedi, 29 Ottobre 1934, nel Palazzo Apostolico Vaticano, con l’intervento 
degli Emhi e Revi Signori Cardinali e dei Revmi Prelati e Consultori teologi, 
componenti la Sacra Congregazione dei Riti, ha avuto luogo la Congrega- 
zione Preparatoria, sulle virti esercitate ‘in grado eroico dalla Venerabile 
Serva di Dio Filippina Duchesne, dell’Istituto delle Suore del Sacro Cuore 
di Gesu. 


SEGRETERIA DI STATO 


NOMINE 


Con Biglietti della Segreteria di Stato il Santo Padre Pio XI, felicemente 
regnante, si é degnato di nominare: 


27 Giugno 1934. L’Ecctho Monsig. Arturo Hinsley, Arcivescovo tit. di Sardi, 
Consultore della Sacra Congregazione de Propa- 
ganda Fide. 

27 Ottobre L’Ecctho Monsig. Carlo Margotti, Arcivescovo di Gorizia, e 
i Revmhi Padri Martino Jugie e Raimondo Ianin, 
degli Agostiniani dell’ Assunzione, Consultori della 
Sacra Congregazione pro Ecclesia Orientali. 


NECROLOGIO 


22 Luglio 1934. Monsig. Daniele Francesco Feehan, Vescovo di Fall River. 

» + » Monsig. Ludovico Maria Raucaz, Vescovo tit. di Telepte. 

23 - » Monsig. Giorgio de la Boniniére, Vescovo di Saint-Denis 
nell’isola La Réunion. 

25 Monsig. Maurizio Francesco Crotti, Vescovo di Citta di 
Castello. 

M Omnes - qui ftostrum Acta Apostolicae Sedis,,Com- & 

mentarium officiale sunt pacti, quibus mense decembri = 
1934 nomina excidunt et deano subaotand! voluntas est — ut quam primum-subscribant 
rogantur, ne iisdem ullam missio pro anno 1935 fasciculorum, volamen XXVII comple: 


ctentium, moram patiatur. 
In renovanda vero subnotatione ut alieraim ex fasciculorum schedalis exterais mite 


tant, vel numeros designent nomini ipsi praepositos socii iterum rogantur. 


VVIS Sono pregati i nostri abbonati, ai quali scade I’ abbonamento 
A nel mese di dicembre 1934, e che vogliono rinaovario, di tario 
al pit: presto possibile, affinché non sia loro ritardata Ia spedizione del fascicoll del 
1935, anno XXVIiI, volame XXVII, 


Nel rinnovare il foro abbonamento sono pure pregati di volerci inviare la fascetta 
con la quale ricevono il fascicolo, ovvero ricopiare i numeri che precedono il nome. 


AVIS Nos abonnés, dont ’'abonnement finit en décembre 1934, et qui désk 
reraient le renouveler, sont priés de le faire au plus tét, atin qu'il 
n’y ait pas de retard dans fenvoi des fascicules de 1935, XXVII* année, volume XXVIIL. 
ils sont priés également de vouloir bien, en renouvelant leur abonnement, envoyer 
la bande sous laquelle ils regoivent les fascicules, ow recopier les numéros qui pré- 
cédent leur nom. 
Pro Italia Extra Italiam  L. it. 50 — 


Coato Corrente postale N. 1-16722 scandal. Libreria Vaticana - Citta del Vaticano 


NOVAE ‘LECTIONES secundi Nocturnl dicendae in’ Festo Pretiosissimi 
Saniguinis D. N. Jesu Christi (Die 1 Julii).. . . . 0,80 0,35 0,40 


DIVINI OFFICII recitandl, peragendi 


laxta kalendarium Universalis Ecclesiae pro Anno Domini 1935, 
Editio diligentissime revisa, perutilibus additionibus aucta: sin- 
gulis diebus, et compositaiuxta novissimas editiones Missali ac Bre- 


ORDO DIVINI OFFICH recitanat sacrique pre | 
Clero Saeculari Romano, pro Anno Domini 1035. . . 3,50. 4— 4,50 


MISSAE DEFUNCTORUM ex Missalt Romano desum- 
ptae. Editio quarta iuxta typicam. Accedit Ritus absolutionis pro 
Defunctis ex Rituali Romano typico (a. 1925). — Editio Vaticana in 
_ charta manufacta impressa, typis lectu facillimis, rubro-nigris cha- 
“> racteribus, figuris, ete, ornata. — 1933 — 27 x 18; 
pagina 31 x 9%¥, (gr. 205 pondo) . . 750° 9— 10,50 
Linteo nigro religata, cum Cruce signaculis, ‘ie: 17,50 10 


PROPRIUM MISSARUM pro ctero’Aimac Urbis ejusque 


districtu. In rosso-nero, nuova edizione per messali in-8° ed in-4°, 1934 10— 11 — 12 — 


PIL PP. XI. CONSTITUTIO APOSTOLICA de quibusdam Praelatis Roma- 
nae Curiae et variis eorum ordinibus “ ad incrementum decoris 


Veneunt Romae apud Admin. Commentarii Officialis “Acta Apostolicae Sedis ,, | 
(Libreria Vaticana ~ Citta del Vaticano — */, postale N. 1-16722) 

Recentissime pubblicaziont: 


ew Nuova edizione a prezzi ridottissimi 


IL SANTO VANGELO DI N.S. CRISTO 
E GL ATT DEGLL APOSTOLL rradirione iatiana iusto 


con note. 512 ristampa con l'aggiunta di un Manuale di Preghiere. Un 
vol. in-24° di pp. xx-460-80*, adorno di moltissime drtistiche incisionie di 
3 carte geografiche. Edizione della Pia Societa di-S. Girolamo per la diffu- - 
-sione dei Santi 


Una copia: in Roma L, in Italia 1,50 
Franco di porto in Italia: ~ 
4 in da 1.Kg. L. 550 
8 g » 1 
20 » > » 95 — 
42 » 50— 
Una copia: in Roma L. 1,50, Italia L. 2— 


Franco di porto in Italia: 
4 “copie in pacco da 1 
8 » Pie 
12 3 
5 
42 10 


NB. — I suddetti prezzi ; NON SONO RIDUCIBILI és ’intendono 
netti anche per librai. Pagamento attenendosi fodetmensts ai prezzi 
del presente listino. 

ERAS ESS EE 


NORME per l’amministrazione delle ‘ménse vescovili-in italia. 
Per comodita delle Curie diocesane sono state stampate in fasci- 
colo separato (franco di porto) 


NORMAE S. ROMANAE ROTAE TRIBUNALIS, 1n-s°, 193 


Dominicus Jonro, 8. C. de Disciplina Sacramentorum a Secretis. 


SACERDOS ALTER CHRISTUS. De: instruc- 
tione pro scrutinio ad Ordines peragendo commentarius: és 
~In-12°; pp. 217 10 — 10,50 11,50 
Ex litteris Emi Card. Lega, ad seriptorem: « Maximi emolumenti- 
nec levi labore perfecisti opus. Atque-ufinam proinde istud cunictis 
usui foret Curiis, ductor existens serutandis vocationibus...; itemque 


illis qui efformandis clericis in Seminariis navant operam,; quosque 
clericis ut apte se ad Ordines recipiendos comparare queant », 


Veneunt Romae apud Admin. Commentarii Officialis “Acta Apostolicae Sedis.,, 
(Lébreria Vaticana - Citta del Vaticano — postale N. 1-16722). 

